Kahit sa Madrid ay nagsalita siya ng laban sa mga pari, na ipinalalagay niyang lipas na sa kapanahunan, upang huwag matiwali sa kaniyang kinagigitnaan, nagsalita ng mga paglait sa Inquisicion at nagsasalaysay ng gayon ganitong kabuhayang malaswa palibak na kinalalahukan ng mga habito, , sa lalong tiyakan, mga prayleng walang habito gayon man, pagsasalita ng ukol sa Pilipinas, na dapat pamahalaan ng alinsunod sa mga tanging batas, ay umuubo, titingin ng isang titig na may kahulugan, uulitin ang paglalahad ng kamay na kasingpantay ng taas na matalinghaga.